Odense Adresse-Contoirs Efterretninger, 1839-04-29
Blandinger. Berl. Tid. af 25d. meddeler, at den bebudede Udstilling af Haandarbeider og Kunstsager, som ere bestemte til Bortsælgelse ved Auction til Fordeel forde Vandlidte i Jylland, Dagen iforveien var aabnet forAlle i Hotel d'Angleterre, efterat den allerede i Tirsdags var tagen i naadigst Øiesyn af Hs. Maj. Kongen, de Kongelige Prindser og Prindsesser. Jdeen - hedder det i den nævnte Tidende - og Forslaget til at virke for vore jydske Brødre ogsaa ved dette Middel, til hvis Jværksættelse den stærkeste Tilskyndelse maatte ligge i enhver ædel Danne qvindes Bryst, skal være udgaaet fra Hs. K. H. Prinds Christian Frederik og er udført af det ved Stiftelsen af Jnstitutet for Blinde og ved Oprettelsen af en Bespiisningsanstalt for Trængende allerede forlængst Almeenheden hæderligen bekjendte veldædige Selskab Kjæden, som iblandt sine Medlemmer har udnævnt 8 Damer til at modtage og afhænde Arbeiderne. Det glæder os, at Jdeen har fundet saa velvillig Modtagelse og virksom Understøttelse, at denne Udstilling udentvivl er den største og skjønneste af sin Art, som nogensinde har fundet Sted her; den bestaaer af omtrent 800 Arbeider."J et Dobbeltnummer af Kjøbenhavnsposten læses nu en udførlig og interessant Beretning om Festen, der i Kjøbenhavn afholdtes til Ussings Ære. Den overrakte Pokal, der indeholder 75 1/2 Lod af noget over 20 karatig Guld, fremstiller i tre ciselerede Basreliefs, udarbeidede efter nogle af Bissen forfærdigede Modeller: Frihedens, Retfærdighedens og Sandhedens Gudinder; den udmærket smukke Fod bæres af emaillerede Svaner, Veltalenhedens Symbol, og paa Laaget er anbragt en Krands af Egeløv og, som Begeistringens og Modets Sindbillede, en særdeles smukt udarbeidet Ørn. Den simple Jndskrift lyder saaledes: "Til Folkerepræsentanten, Tage Algreen-Ussing. Fra erkjendtlige og fædrelandsksindede Medborgere. Efterat Hs. Majestæt Kongens Skaal var udbragt, indledede Silke= og Klædekræmmer Hansen en Toast for Hs. K. H. Prinds Christian med de Ord, at naar danske Mænd samles i en folke festlig Anledning, som denne, saa bør det dem visselig at udbringe deres Tronarvings Skaal, ikke blot fordi han staaer høit ved Fødsel og ved Rang, men fordi han staaer høit ved Aand og ved Hjerte, fordi han har varm Jnteresse for Videnskab og Kunst, for Alt hvad der er Stort og Ædelt, men især, fordi han under frie og folkelige Jnstitutioner. Hans lyse og klare Blik har allerede for et Fjerdedeel Sekel siden gjennemskuet, hans høie Aand begrebet Tiden og dens Fordringer, han har allerede da villet føre det Folk, der vilde betroe sig til hans Styrelse, Tidens Oplysning imøde. Og han har dertil brugt det bedste Middel, han kunde bruge, han har givet dette Folk Justitutioner, byggede paa saa frie og folkelige Grundlag som nogen. Derfor, saaledes sluttede Taleren, bør denne Skaal at udbringes ved et Festmaaltid som dette, og at stilles høit blandt festlige Skaaler. Det er med Blikket henvendt paa Norge, at Danmark slutter sig til sin Tronarving med Kjærlighed og med Haab. Derefter blev Hs. K. H. Prinds Christian Frederiks Skaal tømt under længe gjenlydende bifaldsraab. Prof. David overrakte Ussing Pokalen med de Ord: "Tage Algreen-Ussing! modtag da af en Vennehaand denne Pokal fra en stor Deel af Dine Medborgere. Viid, som Dit Hjerte slaaer høit, og varmt for Sandhed, Retfærdighed og Frihed, hvis billeder staae her i Guldet, for at sige Dig, at Dine Medborgere erkjende, til hvis Tjeneste Du har indviet Dig forat kunne medvirke til Landets Bedste, saaledes slaae Dine Medborgeres Hjerter høit og varmt for Dig. Viid - saa redeligen som Du ønsker Kongen Held, Landet Kraft, Folket Velvære, Sandhed, Frihed og Retfærdighed, Fremgang og Seier, saa redeligen ønske Dine Medborgere, Dig ethvert Gode paa Jorden, at de endnu i mange Aar i Dig maa see den lykkelige Mand og Fader, den fortjente Borger, den høitagtede Dommer, den elskede, frimodige Skribent, den værdige Folkerepræ(Sluttes imorgen.) sentant."